Diari Oficial de la Generalitat Valenciana


Sumari del DOGV 5319, del 07-08-2006 (2006/9544)

ORDE de 3 d'agost 2006, de la Conselleria d'Agricultura, Pesca i Alimentació, per la qual es modifica l'Orde de 12 de març de 1999, de la Conselleria d'Agricultura, Pesca i Alimentació, que va aprovar el Reglament de la Denominació d'Origen Alacant i del seu Consell Regulador.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2006/08/03/(1)/dof/vci/html**

### Dades del document

Número de DOGV
:   5319

Data del DOGV
:   07-08-2006

Secció del DOGV
:   I. DISPOSICIONS GENERALS

Número del document
:   2006/9544


Data del document
:   03-08-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * La Marina Alta
    * L'Alcoià
    * El Vinalopó Mitjà
    * L'Alt Vinalopó
    * L'Alacantí
    * El Comtat
    * vi
    * reglament intern
    * raïm
    * qualitat del producte
    * viticultura
    * denominació d'origen
    * comercialització
    * legislació

ORDE de 3 d'agost 2006, de la Conselleria d'Agricultura, Pesca i Alimentació, per la qual es modifica l'Orde de 12 de març de 1999, de la Conselleria d'Agricultura, Pesca i Alimentació, que va aprovar el Reglament de la Denominació d'Origen Alacant i del seu Consell Regulador. [2006/9544]  
Publicada l'Orde de 12 de març de 1999, de la Conselleria d'Agricultura, Pesca i Alimentació, per la qual s'aprova el nou text del Reglament de la Denominació d'Origen Alacant i el seu Consell Regulador.  
Vist l'informe emés pel Consell Regulador de la Denominació d'Origen Alacant, en el qual s'assenyala la similitud dels principals aspectes que determinen les característiques vitivinícoles, com ara: clima, sòl, varietats, patrons, tipus de cultiu, etc., dels municipis de la comarca del Comtat d'Alacant: Alcocer de Planes, Beniarrés, Benillup, Benimarfull, Cocentaina, Gaianes, l'Orxa i Planes, amb la resta de la zona de producció de la Denominació d'Origen.  
ORDENE  
Article únic  
Es modifica l'article 4 de l'orde de la Conselleria d'Agricultura, Pesca i Alimentació de 12 de marc de 1999, i queda de la manera següent:  
Article 4  
1. La zona de producció dels vins emparats per la Denominació d'Origen Alacant comprén:   
a) Els següents termes municipals de les comarques l'Alacantí, l'Alcoià, el Comtat, l'Alt Vinalopó i el Vinalopó Mitjà, de la província d'Alacant: Alcocer de Planes, Algueña, Alacant, Banyeres de Mariola, Beneixama, Beniarrés, Benillup, Benimarfull, Biar, el Camp de Mirra, Cañada, Castalla, Cocentaina, Elda, Gaianes, el Fondó de les Neus, Hondón de los Frailes, Ibi, la Romana, l'Orxa, Monòver i la seua partida Manyar, Onil, Petrer, el Pinós, Planes, Salinas, Sax, Tibi i Villena. Així com la partida de Barbarroja, del terme municipal d'Orihuela, a la província d'Alacant, i els pagamentsvitícoles i cellers situats a la província de Múrcia a què fa referència la disposició addicional.   
b) Els següents termes municipals de la comarca la Marina Alta, de la província d'Alacant: Alcalalí, Beniarbeig, Benigembla, Benidoleig, Benimeli, Benissa, el Poble Nou de Benitatxell, Calp, Castell de Castells, Dénia, els Poblets, Gata de Gorgos, Llíber, Murla, Ondara, Orba, Parcent, Pedreguer, Sagra, Sanet y Negrals, Senija, Teulada, Tormos, la Vall de Laguar, el Verger, Xàbia i Xaló.  
2. El Consell podrà proposar a la Conselleria d'Agricultura, Pesca i Alimentació l'ampliació de la zona de producció per a incloure aquelles zones limítrofes de semblants característiques edafològiques, climàtiques i varietals. Esta ampliació es farà efectiva per mitjà de l'oportuna orde de l'esmentada Conselleria.   
DISPOSICIÓ FINAL  
La present orde entrarà en vigor l'endemà de la publicació en el Diari Oficial de la Generalitat.  
València, 3 d'agost de 2006  
El conseller d'Agricultura, Pesca i Alimentació,  
JUAN GABRIEL COTINO FERRER


Còpia Permalink ELI